Treasure Hunt Antreprenorial pentru studenții Universității din București

După ce a provocat tinerii să intre în arenă cu 5 antreprenori de succes din România, echipa proiectului „Vreau să fiu Antreprenor” a pregătit, pentru studenții Universității din București, Black TreasureHunt Day, o vânătoare de comori care le va testa atât cunoștințele de business, cât și perspicacitatea.
Evenimentul este construit astfel încât să fie accesibil și studenților care sunt la primii pași în antreprenoriat, dar care au motivația și capacitatea de concentrare pentru a îl ajuta pe regele ținutului antreprenorilor să deslușească misterul.
Studenții Universității din București sunt provocați să se înscrie într-o călătorie unde va trebui să rezolve provocările din Cartea antreprenorului de succes, pentru a reda oamenilor gândirea și spiritul antreprenorial pe care le-au pierdut. 
Pentru a accepta provocarea, studenții trebuie să completeze formularul disponibil aici și să urmărească paginile de Facebook, Instagram și YouTube ale proiectului „Vreau să fiu Antreprenor” pentru a prinde startul competiției.
Mai multe detalii despre Treasure Hunt-ul Antreprenorial pot fi accesate aici.
